Emil Hallfreðsson

Emil Hallfreðsson (født 29. juni 1984) er en islandsk fotballspiller som fra 30. juni 2019 er klubbløs.

Hallfreðsson har tidligere spilt for blant andre den norske fotballklubben Lyn.

Karriere

Tidlig karriere 
Hallfreðsson ble hentet til Tottenham Hotspurs av daværende sportdirektør i klubben, Frank Arnesen, i desember 2004, etter å ha tilbragt  de tidligste årene av karrieren i FH i den islandske Úrvalsdeild.

Hallfreðsson spilte fast for Tottenhams reservelag, og var en nøkkelspiller da Tottenham vant ligaen for reservelag i 2005/06-sesongen. Han ble deretter lånt ut til Malmö FF. Hallfreðsson hadde suksess i Malmö FF, hvor han spilte 24 kamper og scoret åtte mål. Klubben greide imidlertid ikke å overtale Hallfreðsson til et mer permanent opphold, og Hallfreðsson vendte tilbake til England på høsten.

Hallfreðsson hadde førstelaget som mål, men i de påfølgende månedene spilte han ikke en eneste kamp for laget. I juli 2007 ble Hallfreðsson solgt til Lyn. Hallfreðsson spilte kun en ligakamp i Norge, men spilte også en cup-kamp mot Fotballklubben Bodø/Glimt, hvor han gav målgivende pasning til Dylan Macallister, som scoret kampens eneste mål. Tre dager senere kunne Lyn noe overraskende melde at Hallfreðsson var klar for den italienske klubben Reggina.

Senere karriere 
Hallfreðsson spilte fast på klubbens førstelag første sesongen, men det ble mindre spilletid i andre sesong. Etter en tid uten kamper, ble han lånt ut til Football League Championship-klubben Barnsley for ett år. IU august 2010 ble Hallfreðsson lånt ut til Hellas Verona. Han spilte fast kamper, og ble en avgjørende spiller for lagets opprykk til Serie B. Hallfreðsson ble årets spiller for klubben den sesongen. Da Hallfreðsson skulle signere ny kontrakt, tok Verona over spilleren.

På landslaget 
Hallfreðsson har, i tillegg til å ha spilt en rekke kamper for Islands U-21-landslag, spilt A-lagskamper siden 2005. Hallfreðsson har 36 kamper for Island.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Referanser

Eksterne lenker 
 
 «Emil Hallfredsson», profil på Hellas Veronas hjemmeside 

Emil Hallfredsson
Spillere i Fotball-EM 2016
Spillere i Fotball-VM 2018
Fotballspillere for Fimleikafélag Hafnarfjarðar
Fotballspillere for Tottenham Hotspur FC
Fotballspillere for Malmö FF
Fotballspillere for Lyn Fotball
Fotballspillere for Reggina Calcio
Fotballspillere for Barnsley FC
Fotballspillere for Hellas Verona FC
Fotballspillere for Udinese Calcio
Fødsler i 1984